Alfonso López Trujillo

Alfonso López Trujillo (8. marraskuuta 1935 – 19. huhtikuuta 2008) oli yksi roomalaiskatolisen kirkon kardinaaleista vuodesta 1983. 

López Trujillo oli kansallisuudeltaan kolumbialainen. Hän opiskeli kotimaansa ohella Roomassa ja sai pappisvihkimyksensä 13. marraskuuta 1960. Hän toimi Latinalaisen Amerikan piispainkonferenssin pääsihteerinä vuosina 1972–1984. Hän oli Medellínin arkkipiispana vuosina 1979–1991. 

López Trujillo oli Paavillisen perheneuvoston johdossa vuodesta 1990 ja osallistui vuoden 2005 konklaaviin 69-vuotiaana. Hän kuoli diabetekseen Roomassa 72-vuotiaana.

Aiheesta muualla 
 Catholic-Hierarchy.org: Alfonso Cardinal López Trujillo 

Kolumbialaiset kardinaalit
Vuonna 1935 syntyneet
Vuonna 2008 kuolleet